I perioden Taylor spilte i (1960-1968) hadde den ledende receiveren i AFL høyere produksjon enn den ledende receiveren i NFL hver sesong utenom i 1968. Taylor var den første receiveren til å ta imot mer enn 90 pasninger i en sesong, og den første til å gjøre det to ganger. Ingen andre receivere kom til å lede ligaen i mottakelser med over 90 i to sesonger før Sterling Sharpe (1989, 1992, 1993). Mellom 1960 og 1965 tok Taylor imot 508 pasninger for 6 424 yards og 43 touchdowns. I NFL i samme periode tok Bobby Mitchell imot 338 pasninger for 5 571 yards og 43 touchdowns. Mitchell endte karrieren med flere touchdowns og yards enn Taylor, men færre mottakelser og yards per kamp og endte opp med å bli innlemmet i Pro Football Hall of Fame, som Taylor ikke ble.